
A CSR jelentések átláthatóságának és elszámoltathatóságának elemzése

A dolgozat célja a vállalati társadalmi felelősségvállalás (CSR) jelentések átláthatóságának és elszámoltathatóságának elemzése, mely kiemelkedő fontosságú a modern üzleti környezetben. A vállalatok elkötelezettsége a fenntarthatóság iránt növekszik, ami megnyilvánul a CSR-jelentések számának és jelentőségének növekedése által is. Az átláthatóság és az elszámoltathatóság nem csupán a jelentések mennyiségére és minőségére, hanem azok tartalmára és prezentációjára is kiterjed.
Az elemzés számos tudományos elméleten alapul, melyek a stakeholder-elméletet, a fenntartható fejlődés és a vállalatok társadalmi felelősségének elméleteit ölelik fel. Ezek keretként meghatározzák a CSR-t olyan vállalati magatartásként, amely pozitívan hozzájárul a társadalom, a gazdaság és a környezet fenntartható növekedéséhez. A dolgozat részletesen bemutatja a CSR-koncepció alakulását és fejlődési útját az Európai Unióban. Emellett a dolgozat áttekinti a vállalati fenntarthatósági jelentések készítésének kereteit és szabványait. Továbbá a dolgozat „magját” adó GRI szabványok is részletesen ismertetésre és elemzésre kerülnek. 
A GRI szabványok kulcsfontosságú szerepet játszanak a vállalati fenntarthatósági jelentések készítésében, azonban ezeknek a szabványok rugalmassága jelentős kihívást jelenthet a jelentések minőségére nézve. Bár ezek a szabványok elősegítik az átláthatóságot és az összehasonlíthatóságot, a gyakorlatban az eltérő értelmezési módok és a választott indikátorok változatossága nehezítheti az összehasonlítást. Az elemzés hangsúlyozza a szigorúbb és egységesebb szabványok szükségességét a jelentések minőségének és összehasonlíthatóságának javítása érdekében.
A dolgozat elemzi és értékeli a különböző iparágak vállalatainak fenntarthatósági jelentéseit és azok tartalmát. A gyógyszeripart, kőolaj-finomítást és távközlési szektorokat külön-külön is megvizsgálva az elemzés kiemeli az egyes iparágakon belüli vállalatok eredményeit és gyakorlatait. A jelentések összehasonlíthatóságának növelésére irányulóan javaslatok is kerülnek megfogalmazásra, a vállalati jelentések minőségének és hasznosságának további javítása érdekében.



